  Майя Бывальцева Удмуртие выль коронавирус инфекцилэсь «Гам-КОВИД-Вак» (Спутник V) вакциналэн 500 дозаез вуиз. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Нырысь ик прививкаез коронавирусэн висись муртъёсын ужась эм ужасьёслы пуктозы. Вакцинация 14-тӥ толсуре кутскоз. Толшоре школаын дышетӥсьёс но нылпи садысь визьнодасьёс, вузъёсысь дышетӥсьёс, собере улон-вылонэз радъясь ёзэсъёсын ужасьёс пӧлын вакцинациез кутскыны малпаськом Александр Бречалов, Удмуртилэн тӧроез Вакцинация дунтэк но ас мылкыд каремъя ортчытӥське Озьы ик улосвыллэн тӧроез 2021-тӥ арын Удмуртиын 450 сюрслэсь трос адямилы ковидлэсь прививка пуктыны малпало шуыса пусйиз. Тодэ вайытом, элькунын коронавируслэсь вакцина пуктылыны 60 пунктъёс кылдытӥзы.  Тегъёс: Тазалык Ижкар Удмуртия коронавирус вакцина АлександрБречалов  